nb da nb da nb da da da da nb da da en en da da da da da sv da da da da da da da da sv da it en de da de da en et da fr pl hu de en da da da de de fr en da da fr it fr de da da da da da ar da
4. november 2017 dessert kage ægflormelishvedemelkokoskondenseret mælksmørvanilje
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Dette indlæg indeholder affilate links
Denne tærte er ligesom hasselnøddetærten med fudge fra Mickis Kager. Jeg brugte ovenikøbet bare den overskydende mørdej fra selvsamme tærte, så det var temmelig nemt. Tærten kan bages i små portionstærteforme, eller i én stor tærteform. Da jeg kun har to 10 cm’s tærteforme, blev det én aflang tærte (10*30 cm) og én portionstærte. Desuden var der en smule overskydende fyld, som blev rullet til kugler og sat på køl, for dernæst at blive dyppet i chokolade: Fantastiske hjemmelavede bountyer.
Tærten er forholdsvis tung, så server den i små stykker med rigeligt kaffe eller te til. Jeg tilføjede blot en smule vanilje til fyldet, da jeg før har lavet hjemmelavet bounty, og oplevede at vaniljen gjorde en stor forskel.
Jeg skriver en hel portion mørdej, selvom du kun skal bruge det halve. Frys resten ned og brug det til en anden lækker tærte 🙂
Bountytærter (1 stor og 1 lille)
1 ds. kondenseret mælk
300 g kokos + lidt til drys
300 g mørk chokolade
Bland mel, flormelis og salt i en skål og smuld smørret heri. Saml dejen med ægget, husk at den ikke skal æltes. Rul dejen til en kugle, klap den let flad og pak den i film. Læg den på køl i mindst 30 minutter.
Drys lidt mel på bordet og rul halvdelen af dejen ud så den passer til de to forme (eller blot én, alt efter hvad du lige har ved hånden). Krøl et stykke bagepapir sammen, fold det ud igen og læg det ovenpå dejen. Top op med ris eller bønner og bag tærtedejen i 12 minutter ved 200 grader. Fjern papiret og giv dejen yderligere 5 minutter.
Imens dejen bager laves fyldet: Skrab kornene ud af vaniljestangen og bland dem med lidt af den kondenserede mælk i en skål. Hæld kokos og resten af mælken i skålen og vend det sammen til en forholdvis fast masse.
Når tærtedejen er færdigbagt skal den afkøles helt. Kom dernæst fyld i (tag fingrene til hjælp, det er noget klistret stads). Glat overfladen ud med en våd dejskraber. Smelt chokoladen og fordel den over fyldet. Drys med en smule kokos og lad chokoladen størkne.
Tærten kan sagtens spises dagen efter også.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.